Mullutu-Suurlaht
<s>Mullutu-Suurlaht je višedjelno jezero na zapadu Estonije na otoku Saaremaa u Okrugu Saare.</s><s>Svojom površinom je četvrto jezero po veličini u Estoniji.</s><s>Nalazi se na zapadnoj periferiji grada Kuressaare, udaljeno 2 km od Riškog zaljeva, od kog se odvojio prije nekih 1000-
1500 godina.</s>

<s>Karakteristike 
Jezera Mullutu-Suurlaht obično imaju površinu od 14,4 km², prosječno su duboka 1 m, a maksimalno 2,1 m. 
Za velikih kiša ili plime vodostaj jezera prosječno poraste 0,75 metara, maksimalno 1,16 metar, tad Mullatu Suurlaht naraste do 36 km², i 
protegne se na zapad i unutrašnjost 80 km, sve do jezera Paadla.</s>

<s>Kompleks jezera Mullutu-Suurlaht sastoji se od tri jezera; Suurlahest, Mullutu i Vägara.</s>

<s>Suurlaht
To najistočnije jezero ima površinu od 5,9 km², a najdublje je u sredini 2,5 m.
U sjeveroistočnom kutu Suurlahtija nalazi se otok Rahinu površine 3 hektara.</s><s>Obale su mu plitke i strme, uglavnom šljunkovite i kamenite, ponegdje pješčane, glinovite ili muljevite.</s><s>Močvarna obala otežava pristup jezeru.</s><s>Dno jezera prekriveno je glinom i prilično debelim slojem ljekovitog blata.</s><s>Vodom ga pune potoci Kortisisoo i Irase, a istječe kanalom Kurgus do istočnog jezera Mullutu.</s>

<s>Mullutu
Mullutu znan i kao Zaljev Mullutu ili Väike Mullutu ima površinu 4,3 km², vrlo je plitak, naročito njegov sjeverni dio gdje dubina ne prelazi 0,2-0,3 m, najdublji je na jugu (1,7 m) na mjestu gdje ističe rijekom Nasva.</s><s>Vodom ga pune potoci Kaarmise i Kärla, ali i potok Pühajõgi sa kojim je povezan sa zapadnijim Jezerom Vägara.</s>

<s>Vägara
Vägara ili Väike Mullutu (također Kiisajärv) ima površinu od 0,84 km², a dužina njegove obale iznosi 8 km., vodom ga puni potok Pühajõgi, a njime i istječe do jezera Mullutu.</s>

<s>Protok vode je jak u Mullutu, a slab u Suurlahtu i Vägari, sva jezera drenanira rijeka Nasva duga 3 km, koja izvore iz jezera Mullutu.</s>

<s>Za visoke plime morska voda poteče rijekom Nasvom uzvodno, tako da su vode jezera boćate, i zbog tog bogate ribljim vrstama, od jegulja, grgeča, štuka, bodorki, do jezova i linjaka.</s>

<s>Ljekovito blato pronađeno u Suurlahtiju koristi sanatorij u Kuressaareu.</s>

<s>Izvori</s>

<s>Vanjske veze 
 Mullutu-Suurlaht</s>

<s>Jezera u Estoniji</s>

